Lewised tahtsid ilveseid veelgi lähemalt tunda. Lisandus huvi euraasia ilveste vastu, kelle hulka usuti kuuluvat Czari. Kevadeks varuti aega ja kaaluti ilvesepoegade ostmist. Üheks põhjuseks oli, et Don tahtis kasvatada endale isikliku ilvese. Nimelt ei klappinud nad enam Windsongiga hästi - kas magamistoast väljatõstmise pärast või seetõttu, et endise omaniku juures oli Windsong kiindunud perenaisesse ja vihkas peremeest. Ilveseid oli majas nüüd küll, kuid ükski ei tahtnud jäägitult Donisse kiinduda.